Jiří Bělohlávek, osnivač i počasni šef dirigent orkestra.
**Praška filharmonija** (češ. *Pražská komorní filharmonie*, pokrata **PKF**) je simfonijski orkestar iz glavnog grada Češke, Praga. Orkestar svoje koncerte održava na nekoliko različitih lokacija u gradu, uključujući i "dvoranu Dvořák" glazbene galerije Rudolfinum, crkvu sv. Šimuna i Jude, u kazalištu Švanda i salonu filharmonije. Orkestar je pod pokroviteljstvom Češke vlade, ministarstva kulture i samog grada Praga. U glazbenoj sezoni 2015./2016. orkestar broji 52 zaposlena glazbenika. 

Orkestar je osnovao Jiří Bělohlávek 1993. godine, nakon isteka ugovora o umjetničkom vodstvu Češke filharmonije. Češko ministartvo obrane ponudilo mu je novčana sredstva za zapošljavanje 40-ero mladih glazbenika i osnivanje vlastitog orkestra, kako bi se rasteretio Praški simfonijski orkestar. Tako je Bělohlávek odlučio osnovati novi orkestar, no bez dobivenih poticaja, napravivši audiciju za zapošljavanje u prkestru. Zbog toga je već sljedeće godine orkestar izgubio potporu ministarstva, a Bělohlávek je orkestar morao uzdržavati vlastitim sredstvima i zaradom od prodanih ulaznica za koncerte.

Svoj prvi javni nastup orkestar je održao početkom 1994. godine. Bělohlávek je, kao osnivač orkestra, na mjestu dirigenta i umjetničkog voditelja ravnao orkestrom sve do 2005. godine, a najupamćeniji je ostao po vođenju koncerta na natjecanje *The Proms* u srpnju 2004. Unatoč odlasku, od 2005. Jiří Bělohlávek nosi titulu počasnog dirigenta orkestra.

Švicarski dirigent Kaspar Zehnder postaje drugi umjetnički voditelj orkestra, i na tom mjestu je dirigirao pune tri godine, do kraja sezone 2007./2008. kada ga nasljeđuje domaći dirigent Jakub Hrůša. Njega je u ožujku 2008. orkestar izabrao za trećeg umjetničkog voditelja (šefa dirigenta) orkestra. Hrůša je orkestar vodio punih sedam godina, sve do završetka akademske godine 2014./2015. Početkom nove akademske godine, u listopadu 2015. orkestar je kao šefa dirigenta izabrao Francuza Emmanuela Villaumea, koji je ugovor o vođenju orkestra potpisao na tri godine.

Orkestar svoje nastupe snima s glazbenim izdavačima Supraphonom, Deutsche Grammophonom, EMI-jem (točnije, podružnicom EMI Classics) i Harmonijom Mundi.

Umjetnički voditelji (šefovi dirigenti)
---------------------------------------

* Jiří Bělohlávek (1994. - 2005.)
* Kaspar Zehnder (2005. – 2008.)
* Jakub Hrůša (2008. – 2015.)
* Emmanuel Villaume (2015. - *u službi*)

Izvori
------

1. ↑  (`en`) Tim Ashley (1. 3. 2001). „The sound of freedom". *The Guardian*. Pristupljeno 25. 4. 2009.
2. ↑  (`en`) Erica Jeal (24. 7. 2004). „Prague Philharmonia (review of Prom 4, 2004)". *The Guardian*. Pristupljeno 9. 8. 2008.
3. ↑  (`en`) Raymond Johnston (22. 10. 2015). „PKF - Prague Philharmonia names new conductor". *Prague Post*. Pristupljeno 22. 10. 2015.
4. ↑  (`en`) Andrew Clements (2. 4. 2004). „Dvorak: The Stubborn Lovers: Kloubova/ Brezina/ Sykorova/ Belacek/ Janal/ Prague Philharmonia/ Belohlavek". *The Guardian*. Pristupljeno 9. 8. 2008.
5. ↑  (`en`) Andrew Clements (14. 10. 2010). „Smetana: Ma Vlast – review". *The Guardian*. Pristupljeno 5. 1. 2011.
6. ↑  (`en`) Andrew Clements (19. 8. 2005). „Mozart: Symphonies Nos 35 & 36, Prague Philharmonia/ Belohlavek". *The Guardian*. Pristupljeno 9. 8. 2008.

Vanjske veze
------------

* (`cz`) (`en`) *Praška filharmonija* - službena stranica Arhivirano 2014-03-07 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 132006026
* LCCN: no2001011774
* ISNI: 0000 0000 8769 7226
* SUDOC: 084290935
* BNF: cb13992258b (podaci)
* MusicBrainz: ee5f17c2-2067-4c2d-b2f5-14719d889014
* NKC: kn20030215092

 |